Tyyni Kalervo matkusti laittomasti New Yorkiin, möi ravintolassaan kaalikääryleitä ja sai lopulta onnittelut George Bushilta – uusi kirja kertoo suomalaisyrittäjän uskomattoman tarinan

Kiintymys New Yorkiin ja Tyyni Kalervoon loistaa kirjan jokaiselta sivulta, kirjoittaa kirjailija Antti Tuuri toimittaja Teemu Luukan teoksesta New Yorkin uhmatar. Tuuri on käsitellyt romaaneissaan amerikansuomalaisia.

"Hurmaava lady", totesi Muhammad Ali Tyynistä. He saivat samaan aikaan korkean siirtolaismitalin vuonna 1986.­

Tietokirja Teemu Luukka: New Yorkin uhmatar. 400 s. Otava. Teemu Luukka on onnistunut mainiosti kirjassaan New Yorkin uhmatar. Kirjassa on sivuja neljäsataa, mutta tyhjäkäynnin tuntua ei ole, niin vauhdikas on Tyyni Kalervon elämä ollut ja niin kiinnostavasti Luukka harppoo Ison Omenan historiaa läpi vuosisatojen.